b'\n_START_ARTICLE_\nJohn Madden (ohjaaja)\n_START_PARAGRAPH_\nJohn Philip Madden (s. 8. huhtikuuta 1949) on brittil\xc3\xa4inen elokuvaohjaaja. H\xc3\xa4n syntyi Hampshiressa, Englannissa, ja valmistui Cambridgen yliopistosta._NEWLINE_Madden on ohjannut muiden muassa elokuvat Golden Gate (1994), Rakastunut Shakespeare (1998), Kapteeni Corellin mandoliini (2001), Todiste (2005), Killshot (2008) ja The Best Exotic Marigold Hotel (2012). H\xc3\xa4n on ty\xc3\xb6skennellyt my\xc3\xb6s n\xc3\xa4ytelmien, televisio-ohjelmien ja radion parissa._NEWLINE_Madden oli Oscar-ehdokkaana elokuvastaan Rakastunut Shakespeare vuonna 1999. H\xc3\xa4n on ollut lis\xc3\xa4ksi ehdolla muiden muassa Berliinin Kultaisen karhun ja Venetsian Kultaisen leijonan saajaksi.'